दौ गौशालाएं, फिर भी सड़कों पर ठंड में घूमती रहती हैं गायें
शहर में इन दिनों सड़कों पर लावारिस पशु और गायें काफी संख्या में देखने को मिलती हैं। काफी संख्या में गायें भी सड़कों पर बैठी रहती हैं। ठंड से बचने के लिए इधर-उधर जगह ढूंढती रहती हैं। यह हाल केवल पंचकूला ही नहीं, बल्कि कालका और पिंजोर भी है। नगर निगम जोन में दो गौशालाएं हैं। इसके बावजूद नेशनल हाईवे पर काफी संख्या में लावारिस पशु और काफी संख्या में गायें घूमती रहती हैं। इन पशुओं की ओर ही नगर निगम ध्यान दे रहा है और ही जिला प्रशासन इस बारे में कोई ठोस कदम उठा रहा है। पिंजौर और कालका में तो हाल ये है कि आवारा पशु लड़ते हुए हाईवे के बीच में जाते हैं। जिससे सड़क पर चलने वाले लोग दुर्घटना का शिकार हो जाते हैं। इससे पहले भी यहां आवारा पशुओं से कई सड़क दुर्घटनाएं हो चुकी हैं। बाइक और स्कूटर पर सवार कई लोग आवारा पशुओं से टकराकर गंभीर घायल हो चुके हैं। पशुओं के कारण बढ़ रही सड़क दुर्घटनाओं से जिला प्रशासन ने कोई सबक नहीं लिया है।
hin_Deva hin_Deva